 2 Ihe E Mere 14  Nikpeazụ, Abaịja sooro nna nna ya hà dinaa, ha wee lie ya nObodo Devid; Esa nwa ya wee malite ịchị nọnọdụ ya. Ala ahụ enweghị nsogbu nụbọchị ya ruo afọ iri.Esa wee mee ihe dị mma na ihe ziri ezi nanya Jehova bụ Chineke ya.O wee wepụsịa ebe ịchụàjà ndị mba ọzọ na ebe ndị dị elu ma kụtusịa ogidi nsọ dị iche iche, gbutusịakwa ogwe osisi ndị dị nsọ.Ọ gwakwara Juda ka ha chọọ Jehova bụ Chineke ndị nna nna ha nakwa ka ha debe iwu ya na ntụziaka ya.O wee wepụ ebe ndị dị elu na ihe e ji adọba ihe nsure ọkụ na-esi ísì ụtọ nobodo niile dị na Juda; alaeze ahụ wee nọrọ nenweghị nsogbu mgbe ọ na-achị.O wee wuo obodo ndị siri ike na Juda, nihi na ala ahụ enweghị nsogbu ọ bụla; e busoghịkwa ya agha nime afọ ndị a, nihi na Jehova nyere ya ezumike.O wee sị Juda: Ka anyị wuo obodo ndị a, wuo mgbidi gburugburu ha, wuokwa ụlọ nche, rụọkwa ọnụ ụzọ ámá ndị nwere ibo abụọ nakwa ihe ntụchi ha. Nihi na ala a ka bụ nke anyị, nihi na anyị achọwo Jehova bụ Chineke anyị. Anyị achọwo ya, o wee nye anyị ezumike gbaa gburugburu. Ha wee na-ewu ihe owuwu ma na-enwe ihe ịga nke ọma.Esa wee nwee ìgwè ndị agha na-ebu ọta ukwu na ube, narị puku mmadụ atọ ndị si na Juda. Ndị na-ebu obere ọta na ndị na-ekwe ụta, bụ ndị si na Benjamin, dị narị puku mmadụ abụọ na iri puku asatọ. Ndị a niile bụ ndị dimkpa bụ dike.E mesịa, Zira onye Itiopia ji otu nde ndị agha na narị ụgbọ ịnyịnya atọ gawa ibuso ha agha, o wee ruo Marisha.Esa wee gawa ibuso ya agha, ha wee hazie onwe ha nusoro ibu agha na ndagwurugwu Zefata nke dị na Marisha.Esa wee malite ịkpọku Jehova bụ Chineke ya, sị: Jehova, a bịa ninye aka, ma ndị mmadụ hà dị ọtụtụ ma ọ bụ na ha adịghị ike, o nweghị ihe o mere nebe ị nọ. Jehova bụ Chineke anyị, biko, nyere anyị aka nihi na anyị dabeere nebe ị nọ, anyị jikwa aha gị na-ebuso ìgwè mmadụ a agha. Jehova, ọ bụ gị bụ Chineke anyị. Ekwela ka mmadụ efu kara gị ike.Jehova wee merie ndị Itiopia nihu Esa nakwa nihu Juda. Ndị Itiopia wee gbaa ọsọ.Esa na ndị so ya wee chụrụ ha ruo Gira, e wee na-egbu ndị Itiopia ruo mgbe ọ na-enweghị onye ọ bụla nime ha fọrọ ndụ; nihi na e tipịasịrị ha nihu Jehova nakwa nihu ndị agha ya. E mesịa, ha bukọọrọ ihe nkwata dị nnọọ ukwuu.Ha bibikwara obodo niile gbara Gira gburugburu, nihi na ụjọ Jehova ji ha; ha wee bukọrọ ihe dị nobodo niile ahụ, nihi na e nwere ọtụtụ ihe ha ga-akwara nime ha.Ha bibiri ụlọikwuu nke ndị na-akpa anụ, ha wee kpụrụ ọtụtụ ìgwè ewu na atụrụ na kamel, e mesịa, ha laghachiri na Jeruselem. 